عاشورا گئجه سی رجزی
دیوان کاتب- جلد دوم ص 72
گؤره سن بو گئجه لئیلا نئجه راحت یاتاجاق
کی صباح نازلی علی اکبری قانه باتاجاق
بو گئجه زینب و کلثوم اؤپه ر عباس قولون
کی صباح لئشگر اعدا سالاجاق ساق سولون
بو گئجه شاه –ی-شهیدان دولانار خئیمه لری
بیر دویونجان گؤره تا عترت خونین جیگری
بو گئجه خئیمه لر اطرافینی عباس گزه ر
صولتیندن یاتا بیلمزلر اونون قوم کفر
بو گئجه شیعه رباب اصغره لایلای دیه جئک
کی صباح اوخلاناجاق اوندا اوغول وای دیه جئک
بو گئجه صوبحه کیمین باتمایاجاق شئمر-ی-دغا
کی صباح حلق-ی-حسینه قویاجاق تیغ-ی-جفا
بو گئجه کرب و بلا دشتی دولوب لئشگریله ن
کی صباح قان توکولور نئیزه و هم خنجریله ن
بو گئجه اهل-ی-حرم ائیله ر هامی آه-و-فغان
کی صباح قوللارینی باغلایاجاق شئمر-و-سنان
azb_Arab urd_Arab azb_Arab urd_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab